cyanic-selkie/wikianc huggingface dataset:
Neakenblêd
Neakenblêden moatte net betize wurde mei pornoblêden. It ferskil is dat op 'e foto's yn neakenblêden inkeld neaken posearre wurdt, wylst op foto's yn pornoblêden ek seksuële hannelingen ferrjochte wurde. Neakenblêden publisearje dus gjin pornografy. Yn 'e Feriene Steaten, lykwols, wurdt ienfâldige neakenfotografy faak lykslein mei pornografy, sadat de Playboy en de Penthouse dêr gauris pornoblêden neamd wurde. Dy klassifisearring is koartby oerwaaid nei Jeropa; dêrfandinne dat men dat hjir no inkeld ek alris heard. De wurklikheid is lykwols oars.
Fersoargingsplak Hayum
Fersoargingsplak Hayum is in fersoargingsplak oan de A7 Saandam-Bad Nieuweschans tusken ôfrit 15 en 16 op de hichte fan it doarp Wûns yn de gemeente Súdwest-Fryslân. It fersoargingsplak krige har namme troch in tichtby lizzende wei. Skean foar it fersoargingsplak oer leit Fersoargingsplak Wildinghe. By it fersoargingsplak binne gjin foarsjennings.
F-16 Fighting Falcon
De F-16 Fighting Falcon is in militêr fjochtfleanmasine foar in bemanning fan 1 (F-16A/C) of 2 (F-16B/D). De Amerikaanske, Belgyske, Deenske, Nederlânske, Noarske en Turkske loftmachten beskikke ek oer dit type fleanmasine. Der binne oant 2005 mear as 4000 F-16's produsearre, en wurde troch de Feriene Steaten eksportearre. It lân mei de measte F-16's, de Feriene Steaten produsearret net mear foar eigen gebrûk. Bygelyks de Poalske, Sileenske en de Yndiaaske loftmacht hawwe ferlet fan nije (of brûkte) F-16's.
De F-16 is ûntwurpen troch General Dynamics, mar foar de Jeropeeske lannen boud troch ferskate Jeropeeske bedriuwen lykas Fokker (Nederlân) en SABCA fan it Belgysk fleanfjild Gosselies. Nei it ôfstjitten fan guon loftferdigeningsaktiviteiten troch General Dynamics hat Lockheed Martin de produksje oernaam.
It ûntwerp foar de F-16 kaam yn de Kâlde Kriich ta stân, nei in protte beswieren fan F-104 Starfighter piloaten. Der wie ferlet fan in nije fjochtfleanmasine, dy't rap keare koe yn de loft. De Starfighter wie bynammen foar hurd fleanen op in grutte hichte, om sa rap mooglik op harren doel te smiten en fuort te fleanen (hit and run).
De F-16 is by in grut tal konflikten ynset, lykas yn de Kâlde Kriich en yn it Midden-Easten. Foar de NAFO lannen tsjinnet de F-16 ek foar de feiligens fan it loftrom fan de NAFO-lannen.
De F-16 is in multyfunksjonele fjochtfleanmasine, in tastel dat foar meardere taken ynset wurde kin (wilens in missy kapabel in oare taak út te fieren). It kin oare fijanlike fleanmasinen ûnderskeppe, mar kin ek brûkt wurde foar grûndoelen en fotoferkenning.
Spesifikaasje (F-16C Block 30)
right|300px|F-16 3 skematysk oersjoch Der binne 5 haadsearjes fan de F-16, hjir folget in spesifikaasje oersjoch fan de F-16C Block 30
Algemiene eigenskippen
Prestaasjes
Bewapening
Cul de Paris
De cul de Paris (Frânsk foar "kont fan Parys"), ek wol eufemistysk queue de Paris ("sturt fan Parys") neamd, wie in moadeferskynsel wêrby't it efterwurk fan froulju aksintuëarre waard troch in oansjenlike hoemannichte ekstra stof of sels in kjessentsje ûnder de jûpe te pleatsen. Dêrtroch liek it as begûn it efterst heger en stiek it fierder út nei efteren. Yn Nederlân waard dizze moadetrend yn 1858 omskreaun as in "valsche stuit", in falske stút dus, mar dy beneaming kaam nea algemien yn gebrûk. De cul de Paris wie in ferskynsel dat yn 'e achttjinde en de njoggentjinde iuw fjouwer kear yn 'e moade kaam en wer út 'e graasje rekke.
Skiednis
De earste kear dat de cul de Paris opkaam, wie om 1700 hinne, doe't de frouljusmantel of manteau sterk oer de efterkant fan 'e jûpe hinne teard waard. Earder wie de mul by froulju al ferskate kearen mei kessentsjes of holle struktueren fan hout of reid ûnder de klean aksintuëarre, mar hieltyd troch de heupen, dus de sydkanten, breder te meitsjen. Diskear waarden de stuten, dus de efterkant, keunstmjittich ophege. Wêrom't dit ferskynsel de namme cul de Paris krige, is ûnwis, mar mooglik hie it te krijen mei it feit dat de Frânske haadstêd Parys it kulturele mulpunt fan Jeropa wie, dêr't de measte moadetrends har oarsprong fûnen.
Fan 1772 ôf kaam de cul de Paris jitris yn 'e moade yn it ramt fan 'e oergong fan 'e hoeprok nei in jûpe mei in 'normale' soarte fan rok. By de saneamde robe à la Polonaise ("Poalske mantel") waarden de stuten op 'e nij aksintuëarre mei oan 'e mulbân befêstige kjessentsjes fan gomme linnen of stisele gaas en dêroerhinne tearde stof. Letter waard de cul de Paris ek ûnderdiel fan 'e saneamde robe à l'Anglaise ("Ingelske mantel"). Om 1780 hinne ferdwûn it ferskynsel wer.
Alle kearen dat it yn 'e moade kaam waard dizze ûnpraktyske moade trouwens inkeld troch dames út 'e hegerein droegen.
RES
RES is in fuotbalklup út Boalsert. De oprjochting fan Rjucht en Sljucht (in ferwizing nei de tekst fan Boalserter skriuwer Gysbert Japicx) wie op 1 july 1936.
De feriening hat 4 senioareteams op de snein, 1 senioareteam op de sneon, 2 B-junioareteams, 1 C-junioareteam, 4 D-pupilleteams, 4 E-pupilleteams en 3 F-pupilleteams (2008). RES hat ek noch 6 futsal teams.
Der wurdt spile op sportpark It Bolwurk oan it Bolwurkplein. It kluphûs hjit 't RES-Honk.
Hotel Goerres
thumb|right| Hotel Restaurant Goerres Hotel Restaurant Goerres is in hotel-restaurant yn Akkrum, dat bestiet sûnt 1886 en sûnt 1961 troch de famylje Goerres rund wurdt. Oan de foarkant rint de Kanadeeskestrjitte, oan de efterkant rint it wetter de Boarn. It is ien fan de âldste hotels yn Fryslân. Famyljehotel Goerres wûn yn 2009 de Gastfrij Frysk-award. It waard ferliend op it Frysk Toerismekongres yn Ljouwert. Gastfrij Frysk is in inisjatyf fan de Praat mar Frysk-kampanje.
Poëzy
Poëzy of poëzij is in foarm fan literatuer dêr't de tekst wichtiger is as de ynhâld. Yn gedichten foegje de bou en de assosjaasjes by elts fan de wurden mear ta ta de betsjutting fan it wurk dan de betsjutting fan de wurden en sinnen. By de bou spylje klank, rym en metrum mei, by de wurdassojaasjes wurdkar en byldspraak.
6e iuw f.Kr.
De 6e iuw f.Kr. of sechsde iuw foar Kristus rûn fan 1 jannewaris 600 f.Kr. oant 31 desimber 501 f.Kr.
Geografy
Geografy is de stúdzje fan romtlike fariaasje op ierde. It wurd geografy stamt út it Gryksk: gê (de ierde) en graphein (beskriuwe).
Geografy hâldt gâns mear yn as kartografy, it meitsjen en bestudearjen fan kaarten. It ûndersiket net allinne wat wêr op de ierde te finen is, mar ek wêrom't bepaalde saken op it iene plak wol foarkomme en op it oare net. Of de oarsaken fan bepaalde ferskynsels natuerlik of troch it hanneljen fan minsken (of bisten) binne is dêrby net fan belang.
Boarnstee
Boarnstee is in útwreidingswyk oan de eastkant fan Akkrum by Nes, oanlein ein 20e iuw. De measte fan de 360 wenningen lizze oan it wetter.
De Boarn is hjir omlein, oan de noardkant leit it Leppe Akwadukt oer de fjouwerbaansdyk A32. De Boarn rûn eartiids lâns de wettertoer fan Nes, fia de Sylsbrêge en dan nei it noarden. Dêr leit no in daam, en fierderop is de Boarn hielendal tichtsmiten.
Paralympyske Simmerspullen 2000
De XIe Paralympyske Simmerspullen waarden yn 2000 te Sydney yn Austraalje hâlden, dêr’t dat jier ek de Olympyske Simmerspullen hâlden waard.
Dit wie de lêste kear dat sporters mei in ferstanlike beheining mei dwaan mochten oan de Paralympyske Spullen, fanwege it ûntbrekken fan wettertichte kritearia dêr't har beheining mei bepaald wurde kin. Sporters mei in ferstanlike beheining kinne no allinne noch mar meidwaan oan har eigen spullen, de Special Olympics.
Sporten
Op it programma stiene 19 sporten.
Dielnimmende Lannen
127 lannen ha meidien oan de Paralymyske Spullen yn Sydney. Wêrûnder de Ydividuele Paralympyske atleten. Besteande út sporters fan it nije lân East-Timor dêr’t noch gjin Nasjonaal Paralympysk komitee wie.
Fryske Medaljes
*Alwin Houtsma is in Fries om utens
Handley Page Halifax
De Handley Page Halifax wie ien fan de Britske, fjouwer-motoarige swiere bommewerpers fan de RAF dy't loftfronttsjinst die yn de Twadde Wrâldkriich. In tiidgenoat fan de ferneamde Avro Lancaster. De Halifax die tsjinst oant de ein fan de oarloch en hie neist bombardearjen noch ferskate oare taken. De Halifax waard ek brûkt troch skwadrons fan de Australyske Loftmacht, de Kanadeeske Loftmacht, de Nij-Seelânske Loftmacht, de Pakistaanske Loftmacht en de Poalske Loftmacht.
Yn tsjinst fan de RAF Bomber Command, wiene Halifaxes belutsen by 82.773 operaasjes, smieten sy 224,207 ton bommen en giene 1,833 fleanmasines ferlern. De Halifax tsjinne ek as tôger fan sweefmasines, yn de elektroanyske oarlochfoering foar No. 100 Group RAF en yn spesjale operaasjes sa as it smiten fan wapens en aginten yn beset Jeropa. Halifaxes waarden fierders ynset foar dúkboatbestriding by RAF kustwacht, ferkenning en ferfolden ek metereologyske rollen.
Nei de oarloch bleaunen Halifaxen yn tsjinst by RAF Coastal Command en RAF Transport Command en de Armée de l'Air oant 1952. De Pakistaanske Loftmacht, dy't tastellen oernommen hie, hat se noch brûkt oant 1961.
Mei-inoar binne der 6.176 Halifaxen makke, wêrfan de lêste yn novimber 1946. In oantal RAF Halifax C8s waarden ferkocht en brûkt as frachtfleanmasines by in tal, fral Britske, loftfeartmaatskippijen. En yn 1948 binne 41 brûkt foar de loftbrêge nei Berlyn, dêr't se 4.653 frachtflechten en 3.509 flechten as tankers foar diesel útfierden. Nei dizze operaasje binne de measten sloopt yn Ingelân. thumb|250px| Halifax Mk I mei de [[Short Stirling en de Avro Lancaster fergelike ]] thumb|250px| Halifax Mark I Searje III, mei en profile wichtige farianten.
Jonas Lie
thumb|right|Jonas Lie thumb|right|Jonas en syn frou Thomasine Lie yn 1892 Jonas Lauritz Idemil Lie (Modum, 6 novimber 1833 - Stavern, 5 july 1908) wie in Noarsk skriuwer, dy't hearde ta de Grutte Fjouwer fan de Noarske literatuer.
Libben en wurk
Lie waard berne yn it suden fan Noarwegen, mar brocht in grut part fan syn jeugd troch yn Tromsø, dêr't syn heit haadynspekteur fan de plysje wurden wie. Hy gie nei de seefeartskoalle yn Fredriksværn, mar moast fanwege syn minne eagen in karriêre op see opjaan. Hy gie doe nei de Latynske skoalle yn Bergen en dêrnei gong er nei de Universiteit fan Kristiania yn 1851, dêr't er yn de kunde rekke mei Henrik Ibsen en Bjørnson. Yn 1857 wie er klear my de stúdzje Rjocht.
Hy begûn mei in abbekatepraktyk yn Kongsvinger. De praktyk wie net drok, dat Lie hie it oan tiid en publisearre yn ferskate Noarske blêden. Yn 1866 ferskynde syn earste dichtbondel, Digte, dêr'er net folle súkses mei hie. Yn de neifolgjende jierren kaam er troch de tiid as sjoernalist. Hy fûn net in soad wurdearring foar syn wurk en fertsjinne min. Dan yn 1870 folge syn proazadebút mei Dem Frensynte in samling ferhalen oer de see en it byleauwe, dy't harren ôfspylje in Noard-Noarwegen. Fan 1870 oant 1893 reizge er - mei help fan in reisbeurs - troch Europa. Hy sette earst ôf nei Rome. Hy wenne in skoft yn Noard-Dútslân en brocht de winter faak troch yn Parys. Yn 1882 wie er efkes werom yn Noarwegen, mar al rillegau begûn it reizgjen nei Europa wer. Syn frijwillige ferballing kaam ta in ein yn de maitiid fan 1893, doe't er him deljoech yn Holskogen, by Kristiansund. Yn dy tiid publisearre er tal fan boeken. De famyljekronyk Familien paa Gilje út 1883 is syn bekendste boek. It is in sterk portret fan in offisiershúshâlding en it bytsje mooglikheden foar de dochters út sokke famyljes om harren maatskiplik te ûntjaan. Guon beskôgje it as it Noarske ekwifalint fan wurk fan Britske skriuwers as Jane Austen en de susters Brontë. Lie skreau ek in stikmannich mearkes. Thomas Mann hie Lie's wurk heech.
Wettertoer
thumb|Wettertoer yn [[Helsinky: 52 m heech en in ynhâld fan 12.000 m³ (dit is in tige grutte wettertoer, as fergeliking: hjirmei kin in stêd fan mear as 100.000 ynwenners in dei fan wetter foarsjoen wurde) ]] thumb|Wettertoer yn [[Naaldwyk]] In wettertoer is in wettertank dy’t op in beskate hichte boud is. De wetterkolom yn de toer wurdt brûkt om de druk yn it wetterliedingnet konstant te hâlden. Dy druk is evenredich mei it peil fan it wetter: foar elke tsien meter is de druk sa. 10 N/sm² heger (ofwol 100 kiloPascal). By wetterbedriuwen is it noch altyd wenst de druk út te drukken yn 'meters wetterkolom'; de ôfleverdruk (en dus de hichte fan de wettertoer) is ûngefear 30 meter wetterkolom. By in te hege druk, mear as 40 mwk, soenen de liedingen en kranen skea oprinne kinne, by minder as 20 mwk komt der in te leech debyt út de kraan. Dy hichte is ynklusyf in eventuele natuerlike ferheging dêr't de wettertoer op boud is.
Pleatsing en ynhâld
thumb|left|Skema wetterfoarsjenning troch wettertoer It folume fan it wetter yn in wettertoer moat genôch wêze om it peil, en dus de druk, konstant te hâlden by skommelings yn it ferbrûk. Soks kin bygelyks barre yn it skoft fan in fuotbalwedstryd as elkenien tagelyk nei it húske giet of by in grutte liedingbrek. By brân kin it net ek brûkt wurde foar bluswetter.
Oarspronklik hienen wettertuorren dêrom in grutte "kop", dy't de skommelings opfong, en wêrtroch de pompen dy't it wetter op dy hichte brochten net bysteat hoegden te wêzen de piken opfangen te kinnen. Troch de hege kostpriis fan wettertuorren en it oantaasten fan it lânskip wurde de measte nije tuorren, net al te grut, op in sa heech mooglik plak boud. Om wol genôch buffer te hawwen wurdt der dan in grutter reservoir ûnder boud. Der wurdt dan kontinu wetter fan de buffer nei de wettertoer pompt. Dit betsjut al dat de pompe by steat wêze moat wetter te pompen sa hurd at it ôfnaam wurdt fan it net.
De gemiddelde ynhâld fan in wettertoer leit tusken de 450 m³ en 2500 m³ en in hichte fan 20 oant 60 meter. Troch de grutte ôfmjittings en it faak karakteristike uterlik is de wettertoer byldbepalend foar de omkriten. Der binne in soad minsken dy’t in wettertoer net misse wolle. Doe‘t yn 2007 sprake wie fan it ôfbrekken fan de Akkrumer wettertoer waard der fuort in aksjegroep oprjochte om dat te kearen.
Fersoargingsplak De Weeren
Fersoargingsplak De Weeren  is in fersoargingsplak, oan de A32 Meppel - Lljouwert tusken ôfrit 9 en 10 op de hichte fan Teridzert yn de rjochting fan Ljouwert. It fersoargingsplak leit yn de gemeente Weststellingwerf.
Wettertoer
Skiednis
Wettertuorren waarden yn de wrâld boud sûnt 1836. De earst boude wettertoer fan Nederlân wie de wettertoer fan De Helder, yn 1856.
Op syn heechst wienen der yn Nederlân sa'n 260 wettertuorren. Yn 2006 stienen der noch 170, wêrfan't de helte noch brûkt wurdt. De wettertuorren fan bygelyks Amsterdam en Utert wurde noch brûkt. Party oare wettertuorren krije in oare bestimming, lykas wente (De Jouwer) of restaurant. De wettertoer fan It Hearrenfean is yn 1982 sloopt omdat opknappen te djoer wie.
Fersoargingsplak De Weeren
It parkearplak hat in spegelôfstelplak. It tankstasjon is fan Esso.
Wettertoer
Skiednis
Tsjintwurdich is yn Fryslân de taak fan in wettertoer oernommen troch pompen en regelers. De pompen hawwe as neidiel dat se útfalle kinne by in stroomsteuring; oars as by in klassike wettertoer is der dan gjin buffer yn de tank. Fanwege de wetlike leveringsplicht hawwe de drinkwetterbedriuwen wol faak foarsjennings as diselpompen of needstroomsystemen om de gefolgen fan in steuring te beheinen.
Fersoargingsplak De Weeren
Oan de oare kant fan de dyk leit fersoargingsplak Dorpshellen.
Wettertoer
Skiednis
Fan de wettertuorren dy’t der noch steane, hawwe de measte de status fan monumint. Inkele arsjitekten fan wettertuorren yn Nederlân wienen:
Johannes van den Bosch
thumb|Johannes van den Bosch thumb|''Protestantske tsjerke fan Feanhuzen boud yn 1825/1826 en wêrfan de earste stien lein waard troch Rudolphina van den Bosch-Sturler, de twadde frou fan Johannes van den Bosch Johannes greve fan den Bosch (Herwijnen, 2 febrewaris 1780 - De Haach, 28 jannewaris 1844) wie in Nederlânsk legeroffisier en politikus yn de earste helte fan de 19e iuw.
Fersoargingsplak De Mieden
Fersoargingsplak De Mieden is in fersoargingsplak oan de A31 Harns-Ljouwert tusken ôfrit 21 en 22 tichtby Dronryp, gemeente Menameradiel.
Johannes van den Bosch
Libbensrin
Van den Bosch, soan fan de sjirurgyn en eigener fan in stienfabryk Johannes van den Bosch en Adriana Poningh, kaam op 17-jierrige leeftiid yn tsjinst fan de Bataafske Republyk as luitenant fan de sjeny. Hy gie as militêr nei Ynje, berikte de rang fan kolonel en waard, 28 jier âld, wegens in konflikt mei gûverneur-generaal H.W. Daendels earfol ûntslein. Op de weromreis nei de Nederlannen waard syn skip troch de Ingelsken oermastere en waard hy yn kriichfinzenskip setten, wêrút hy yn 1813 frijlitten waard. Werom yn Nederlân slút er him oan by de Werstelpartij en die mei oan de besetting fan it troch de Frânsken ferlitten Utert. De winter dêrop die er mei oan de omsingeling fan it noch troch de Frânsken besette Naarden.
Fersoargingsplak De Mieden
It fersoargingsplak krige syn namme oan de hjir lizzende healannen. Mieden is it Fryske wurd foar healannen.
Johannes van den Bosch
Libbensrin
Yn 1818 wie hy de inisjatyfnimmer fan de Maatskippij fan Woldiedichheid. Hy waard op eigen fersyk foar de tsjinst op non-aktyf setten om him hielendal ta te lizzen op syn ideaal: earme stedslju as lânbouwer in bestean te jaan op grûn yn Oerisel en Drinte.
Waach (Aldeboarn)
280px|thumb|De Waach fan Aldeboarn, Aldheidkamer. De waach fan Aldeboarn waard yn 1736 boud. Yn 1937 waard it gebou troch de gemeente oankocht en nei in restauraasje sit der no de Aldheidkeamer Uldrik Bottema yn.
Fersoargingsplak De Mieden
By it fersoargingsplak stiet in tankstasjon fan Q8. Yn 2013 wurde middels in feiling de hierrjochten fan it pompstasjon ferkocht.
Johannes van den Bosch
Libbensrin
Trije jier letter naam hy tsjinst as administrateur fan de milysje en skutterij. Hy waard yn 1827 troch Kening Willem I beneamd ta Kommissaris-Generaal foar West-Ynje mei de opdracht it bestjoer te werfoarmjen en it lân ta wolfeart te bringen. Befoardering yn de rang fan luitenant-generaal folge.
Van den Bosch wie gûverneur-generaal fan Nederlânsk-Ynje (1830 – 1834) dêr't syn grutste súkses it ynfieren fan it Kultuerstelsel op Java wie. Hy fierde de Padri-oarloch op Sumatra om in ein oan de opstân te meitsjen, mar dat mislearre.
Nei syn weromkomen yn Nederlên waard hy, as fertrouweling fan Willem I, op 30 maaie 1834 beneamd ta minister fan koloanjen. Kening Willem I ferhefte Van den Bosch yn 1835 yn de adelstân mei de erflike titel fan baron.
Op 20 desimber 1839 waard Van den Bosch minister-ôf neidat de Twadde Keamer syn wetsfoarstel inzake de ôflossing fan in foarskot by de Nederlandsche Handel-Maatschappij op de ferkeap fan Yndyske produkten fersmiten hie. Al fregen de leden van de Steaten-Generaal, opposysje én regearingsoanhing, him op syn ûntslachoanfraach werom te kommen. Nettsjinsteande dat twingende fersyk wegere hy. Kening Willem I beneamde him dêrnei op 25 desimber 1839 ta minister fan Steat en ferhefte him ta greve.
Nei syn ministerskip wijde hy him oan sosjaal wurk; hy waard yn 1842 lid fan de Twadde Keamer en bleau dat oant syn ferstjerren, twa jier letter.
Van den Bosch hat twaris troud west. Op 2 septimber 1804 boaske hy Catharina Lucretia de Sandol Roy, mei wa't er fjouwer dochters en trije soannen krige. Nei har ferstjerren op 10 febrewaris yn 1814 wertroude hy op 28 oktober 1823 mei Rudolphina Wilhelmina Elizabeth de Sturler, mei wa't er ien soan krige.
Fersoargingsplak Dorpshellen
Fersoargingsplak Dorpshellen  is in fersoargingsplak, oan de A32 Meppel - Ljouwert tusken ôfrit 10 en 9 op de hichte fan Wolvegea yn de rjochting fan Meppel. It fersoargingsplak leit yn de gemeente Weststellingwerf.
It parkearplak hat in spegelôfstelplak. It tankstasjon is fan Gulf.
Oan de oare kant fan de dyk leit fersoargingsplak De Weeren.
Fjoertoer fan De Lemmer
thumb|Fjoertoer fan De Lemmer De Fjoertoer fan De Lemmer is de fjoertoer dy't by de haven fan De Lemmer oan de Fjoertoerwei stiet. De orizjinele fjoertoer waard yn 1910 boud en yn 1968 sloopt.
Yn 1994 waard der foar de TF-searje ‘De Fjoertoer’ fan regisseur Pieter Verhoeff in replika fan de fjoertoer boud. De toer is gjin ticht bouwurk, mar in iepen stielkonstruksje.
thumb|left|250px|Haven fan De Lemmer mei fjoertoer
Helios
Helios (it Grykske wurd 'ηλιος betsjut sinne) is de sinnegod út de Grykske mytology.
Fersoargingsplak Bloksloot
Fersoargingsplak Bloksloot is in fersoargingsplak oan de A7 Saandam-Bad Nieuweschans yn it gedielte De Jouwer-Snits tusken ôfrit 23 en de Prinses Margriettunnel yn de gemeente Skarsterlân.
Benoarden it fersoargingsplak leit in dykje mei de namme Bloksleat.
It fersoargingsplak hat in tankstasjon fan Tinq. Tinq is in dochterûndernimming fan Gulf.
Dit fersoargingsplak leit presys op de NAP-nulline. Yn 2005 hat it Nederlânsk Bureau foar Toerisme & Kongressen, yn de mande mei de ANWB en de Ministearjes fan Ferkear en Wettersteat en Underwiis, Kultuer en Wittenskip by alle fersoargingsplakken dy't op dizze nulline lizze in ynformaasjeboerd te setten om sa dizze line sichtber te meitsjen foar it publyk.
Astrology
right|thumb|Gravearjen fan Frânsk astronoom [[Camille Flammarion yllustrearret it konsept fan flakke ierde.]] Astrology of stjerrewiersizzerij is de sammelnamme foar alles dat te krijen hat mei it ferbân tusken it lot fan minsken en wat op ierde foarfalt en de posysje fan himellichems. De namme komt fan it Grykske αστρολογια, "stjerrekunde", in gearstalling fan άστρον (astron, stjer of stjerrebyld) en λογος (logos, dat ûnder oaren 'teory') betsjut.
Hoewol't wittenskippers de prinsipes fan de astrology allang ofwiisd hawwe as pseudowittenskip bliuwe miljoenen minsken der yn leauwe en it tapassen.
Pier Feddema
Pier Feddema (Eanjum, 2 juny 1912 - Balk, 18 desimber 1983) wie in Frysk ûnderwizer, skilder, keunstner en skriuwer út Garyp en Balk.
J.J. Cale
J.J. Cale (Oklahoma City, 5 desimber 1938 – La Jolla, 26 july 2013), wie in Amearikaansk gitarist, komponist en sjonger. Syn bekendste lieten binne 'After Midnight' en 'Cocaine' beide ta in hit makke troch Eric Clapton.
Wurkpaad
Cale hat fan jong ôf oan mei muzyk de kost fertsjinne. Fan syn 15e ôf spile J.J. yn de klups fan Tulsa al in kombinaasje fan blues, rock, jazz en country. Letter foarme hy syn eigen groep, Johnny Cale and the Valentines. Neidat Cale yn 1959 ferhuze nei Nashville spile hy dêr in jier as sân yn the Grand Ole Opry, om dochs wer werom te gean nei syn âlde band yn Tulsa. Yn it midden fan de 60-er jierren makke Cale de reis nei Los Angeles om dêr oan in solokarriêre te wurkjen. Hy sette dêr 'After Midnight' op singel, mar dat soe pas in hit wurde yn de ferzje fan Eric Clapton. Hy soe fan Los Angeles út noch yn in pear bands spylje oant Cale yn 1966 wer nei Tulsa gie om serieus wurk fan syn solokarriêre te meitsjen.
It duorre oant 1972 eart op it Shelterlabel syn debút album ferskynde, mei de namme 'Naturally'. Syn namme wie al bekend fan syn Clapton-hit en mei it nûmer 'Crazy Mama' skoarde Cale yn Amearika no sels in hit. Al gau dêrnei kaam it twadde album fan Cale op 'e merk: 'Really'. Yn de rin fan de 70-er en 80-er jierren folgen der noch ferskate albums, mar de yntroverte artyst Cale soe nea echt bekend wurde by in grut publyk.
Op 8 juny 2004 ferskynde 8 jier nei de The Guitar Man wer in album mei nij wurk fan Cale, To Tulsa And Back, by syn nije platemaatskippij Sanctuary Records.
Leppehiem
Leppehiem is in soarchsintrum yn wyk De Himmen fan Akkrum. De haadtaak fan it ein sechtiger jierren boude fersoargingshûs is âldereinsoarch. Yn 2009 is begûn mei 32 nije apparteminten en in foarsjenning foar begeliede wenjen. Ek binne doe in swimbad en itensierdlokaal boud.
Leppehiem hat in eigen kommunikaasjeorgaan mei de namme 'Minsken'.
Shantykoor Kromme Knilles, Muzykferiening De Harmonie, de Harmonica's en It Akkrumer Toaniel brûke it gebou ek as repetysje- en útfieringsromte.
Fersoargingsplak Mandelân
Fersoargingsplak Mandelân is in fersoargingsplak oan de A32 Ljouwert - Meppel by Wurdum yn de gemeente Ljouwert. Der is in tankstasjon fan Shell en de binne gjin foarsjennings.
Duo Decimo (ynternaat)
thumb|right|240px| Duo Decimo wie de namme fan de filla wêryn de hear J. Bakker yn 1928 oan de Vaartweg 89 in Hilfertsom in partikuliere skoalle mei ynternaat stifte. Yn 1937 wurdt it in stifting foar yndividueel ûnderwiis. Der sieten sda'n 60 bern út Hilfertsom op skoalle, allinnich jonges wienen yntern. De stifting hierde it pân fan de hear Bakker. Bakker hat "syn" skoalle oerdien oan de Dhr. Dick Slooves en syn frou Dollie.
It wie in skoalle foar swaksinnige bern en bern dy ûnder it “Beslút bútengewoan leger ûnderwiis 1949” foelen, bern mei lear- en opfiedingsswierrichheden. Mei de measte "ynterne" jonges wie wol "wat" mei. Of thús swierrichheden, learefterstân en ek wolris ien mei it syndroom fan Down, mar noait mear as twa. Fierders fan alle rangen en stannen. Partikulier betelle jonges troch heiten mei jild, en ek jonges dy't troch jeugdsoarch pleatst wienen, in tige mingd publyk. It ynterne magazine fan it ynternaat hjitte "Duo Spiegel".
Tusken 1 desimber 1937 oant 30 april 1950 wie de ôfdieling foar swaksinnigen subsidiearre, ± 1978 gie it ynternaat ticht. It gebou oan de Vaartweg stiet der noch, dêr hat nei Duo noch in skoft it haadkantoar fan Veronica yn sitten.
UEFA Euro 1992
It Jeropeesk kampioenskip fuotbal 1992 waard fan 10 juny oant en mei 26 juny 1992 yn Sweden holden, ferspraat oer fjouwer stadions. Denemark waard foar de earste kear Jeropeesk kampioen.
Groepen
De teams mei tsjokke letters giene fierder nei de finales.
Konrad Zuse
thumb|Konrad Zuse (1992)
Konrad Zuse (Berlyn, 22 juny 1910 - Hünfeld by Fulda, 18 desimber 1995) wie in Dútske bouyngenieur, útfiner en ûndernimmer (Zuse KG). Mei syn Z3 boude er yn 1941 de earste universele kompjûter op de wrâld.
Hy studearre oan de Technyske Universiteit fan Berlyn en helle syn diploma yn 1935. Dêrnei koe er oan it wurk by Henschel Flugzeugwerke. Nei in jier hie er syn nocht fan Henschel en woe er him talizze op it meitsjen fan in rekkenmasine. Yn 1938 hie Zuse de Z1 rekkenmasine klear. De Z1 wie in binêre meganyske rekkenmasine dy't op elektrisiteit wurke. De programmearmooglikheden wienen lykwols beheind en it systeem wurke net altiten like betrouber troch problemen mei de meganyske krektens. Hy ferbettere de Z1 en yn 1939 wie de Z2 klear. Dizze wie opboud mei relais, útsein dat der krekt as by de Z1 in meganysk ûnthâld wie. Yn 1941 boude er yn syn wenning de Z3. De Z3 rekkene folslein binêr en hie in eigen ûnthâld en in prosessor fan relays. Ornaris hat de Z3 it predikaat 'earste kompjûter', hoewol't de definysje fan 'de earste kompjûter' nea fêstlein is. Troch bombardeminten yn 1944 gongen de Z1 en Z3 stikken.
Yn 1945 begûn Zuse mei de Z4, dy't klear wie yn 1949. Suze begûn yn datselde jier mei syn eigen bedriuw, dat er de Zuse KG neamde. De Technyske Hegeskoalle yn Zürich wie de earste dy't de Z4 fan Zuse KG kocht. Yn 1967 hie syn firma 251 kompjûters ferkocht oan bedriuwen en universiteiten. Yn 1964 luts Zuse him werom út Zuse KG, dêrnei waard de firma oernaam troch de Dútske BBC yn Mannheim. Yn 1967 hie Siemens eigner 70 persint fan de oandielen fan Zuse KG en wie dêrmei eigner wurden, twa jier dêrnei kocht Siemens de rest.
Doe't er mei pensjoen wie is Zuse begûn mei syn hobby, it skilderjen. Yn 1995 joech er Bill Gates in selspotret. Yn 1969 skreau Zuse it boek Rechnender Raum.
Mellemole
De Mellemole is in spinnekopmole en ryksmonumint by Akkrum.It is in poldermole dy't yn 1849 boud waard.
Earst stie de mole as de Polsleatpoldermole op in oare lokaasje yn Akkrum. De spinnekop is de iennige mûne dy't oerbleaun is fan it grutte tal mûnen dat ea yn Akkrum en omkriten stie. Yn 1947 waard de spinnekop ferfongen troch in gemaal, mar der folge gjin ôfbraak.
Troch de útwreiding fan it yndustryterrein ûnder Akkrum moast de mûne yn 2004 ferhûzje nei it hjoeddeiske plak oan de ouwer fan It Deel by it pontsje fan Nijskou. De mole waard in bytsje oars werboud en krige de nije namme Mellemole. De mûne is mealfeardich en kin sûnt by need ynset wurde.
De Mellemole is ien fan de fjouwer spinnekoppen yn Fryslân mei in achtkante ûnderbou. In oare mole oan It Deel is de Grevensmole, dy't 2 km súdliker en op de westlike ouwer stiet.
Jurjen Dreeuws
Jurjen Dreeuws (Noardbroek, 20 septimber 1905 – Oegstgeast, 31 jannewaris 1984) wie in Nederlânsk plysjeman fan Grinslânsk komôf. Hy waard bekend as ien fan 'e lieders fan it ferset yn 'e Fryske haadstêd Ljouwert ûnder de Twadde Wrâldoarloch.
Libben
Dreeuws waard yn 1905 berne yn it Grinslânske Noardbroek as de soan fan Hilko Dreeuws en Klaassiena de Vries. Hy gie by de plysje en klom dêr op oant er yn 1934 beneamd waard ta ynspekteur by de Gemeenteplysje fan Ljouwert. Dreeuws troude yn 1935, doe't er 29 jier wie, mei Pieterdina Hinderika Bettenbroek (1907-1996) út Skeemda, mei wa't er fjouwer bern krige.
Under de Dútske besetting fan Nederlân yn 'e Twadde Wrâldoarloch ûntjoech Dreeuws him ûnder de skûlnamme 'ynspekteur Bakker' ta ien fan 'e lieders fan it ferset yn 'e provinsje Fryslân. De Dútsers krigen dêr lykwols lucht fan, en pakten him op. Hy kaam finzen te sitten yn 'e Blokhúspoarte te Ljouwert, dêr't er troch de SD oanhâldend martele waard om ynformaasje fan him los te krijen. Dreeuws, dy't genôch nammen en plakken yn 'e holle hie dat de Dútsers dêrmei it ferset yn Fryslân lamslein hawwe koene, briek lykwols net, mar wist fol te hâlden oant er rêden wurde koe.
Op 8 desimber 1944 wie Dreeuws nammentlik ien fan 'e 51 finzenen dy't troch it ferset by de oerfal op it Hûs fan Bewar yn Ljouwert ûnder lieding fan Piet Oberman befrijd waarden. (Dy nuodlike operaasje waard yn 1962 ferfilme as De Overval, wêrby't de rol fan Dreeuws fertolke waard troch akteur Kees Brusse.) Neitiid moast Dreeuws oant de ein fan 'e oarloch ûnderdûke.
Fan 1945 oant 1946 wie Dreeuws wer ynspekteur fan plysje te Ljouwert. Dêrnei waard er beneamd ta kommissaris fan 'e Gemeenteplysje yn Leien, wat er bliuwe soe oant syn pinsjonearring yn 1970. Foar syn dieden yn 'e oarloch waard him it Fersetsbetinkingskrús takend. Dreeuws wie ek ofsier yn 'e Hûsoarder fan Oranje, ofsier yn 'e Oarder fan Oranje-Nassau en ofsier yn 'e Oarder fan de Republyk Tuneezje. Hy kaam yn 1984 yn 'e âlderdom fan 78 jier yn it Súdhollânske Oegstgeast te ferstjerren.
Spegelôfstelplak
It spegelôfstelplak bestiet út tekene fekken op bygelyks in parkearplak dy't de ferplichte sichthoeken fan de spegels sjen litte. Op dizze spegelôfstelplakken stelt de sjauffeur de spegels oan de rjochterside fan de frachtwein krekt ôf sadat ûngefallen tefoaren komd wurde kinne.
Anne Zernike
thumb|right|Portret út 1916 fan Anne Mankes-Zernike skildere troch [[Jan Mankes.]] Anne Zernike, ek wol Anna of Anny neamd, (Amsterdam, 30 april 1887 - Amersfoart, 1972) wie de earste froulike predikant yn Fryslân en Nederlân. Sy hat ek in oantal boeken skreaun. Har heit en mem wiene beide wiskundigen.
Spegelôfstelplak
Ofstelplakken yn Fryslân
Der binne spegelôfstelplakken op ûndersteande fersoargingsplakken:
Anne Zernike
Yn 1911 waard Anne troch de minniste gemeente fan it Fryske plak Boppeknipe tichtby It Hearrenfean oansteld as predikant. Dêr krige sy yn de simmer fan 1913 kunde oan har man, de keunstskilder Jan Mankes en troude mei him yn 1915, wêrnei't sy nei De Haach ferhuze. Omdat Jan Mankes tuberkuloaze hie, besleaten sy om har yn it Gelderske Eerbeek nei wenjen te setten, yn de hoop dat de boskige omkriten fertuten dwaan soene. Yn 1918 krige sy in soan en yn itselde jier ferskynde har earste boek ek. Jan Mankes stoar yn 1920 mei 30 jier oan syn sykte. In jier letter waard Anne predikante fan de Frije Gemeente yn it Rotterdamske Tuindorp/Vreewijk.
Yn Hoofddorp, Arnhim en Spijkenisse binne strjitten nei har ferneamd as earbetoan.
Sibben
Anne har jongere broer Frits Zernike krige yn 1953 de Nobelpriis foar de Natuerkunde. Har suster Elisabeth Zernike waard skriuwster.
Roeien op de Olympyske Simmerspullen 2004
200px|thumb|right|It roeistadion fan de Olympyske Simmerspullen 2004 yn Atene
De Olympyske Simmerspullen 2004, ek wol de XXVIIIe Olympiade neamd, waarden yn 2004 hâlden yn Atene, de haadstêd fan Grikelân. It roeien hie plak yn yn it Schinias Olympic Rowing and Canoeing Centre.
Medaljespegel
De top sân fan lannen dy't by it roeien medaljes wûn ha tidens de Olympyske Simmerspullen 2008.
Simon Wiesenthal
Simon Wiesenthal (Bûtsjatsj - Eastenryk-Hongarije, notiids de Oekraïne, 31 desimber 1908 - Wenen, 20 septimber 2005) wie in joadsk arsjitekt. Bekend is er wurden as 'Nazy-jager'. Nei de Twadde Wrâldkriich brocht Wiesenthal sa'n 1.100 kriichskriminelen foar it gerjocht.
Twadde Wrâldkriich
Foar de Twadde Wrâldkriich wie Wiesenthal arsjitekt fan berop. Hy boaske yn 1936 Cyla Müller. Doe't de Dútsers harren wenplak Lwów ynnamen, seach Wiesenthal dat syn mem troch de Nazy's meinaam waard om eksekutearre te wurden. De famyljes Wiesenthal en Müller rekken by elkoar 89 leden kwyt troch tadwaan fan de Nazy's. Wiesenthal sels oerlibbe fjouwer jier yn ferskate konsintraasjekampen. Ek syn frou oerlibbe de kriich trochdat se har mei falske papieren as Poalske foardien hie.
Nazy-jacht
Nei de kriich wie Wiesenthal drok mei it opspoaren en foar it gerjocht bringen fan kriichskriminelen. Al mienden guon kritisy dat Wiesenthal tefolle eare nei himsels taluts, hy hat al in rol spile yn de opspoaring fan Adolf Eichmann. Hermine Ryan-Braunsteiner, de frou dy't tafersjoch hâlde op it fermoardzjen fan hûnderten bern, waard yn 1973 troch de Feriene Steaten útlevere en berjochte.
Wiesenthal syn grutste fangst wie lykwols Franz Stangl, dy't belutsen wie by it ombringen fan 800.000 Joaden yn konsintraasjekamp Treblinka. Josef Mengele hat Wiesenthal ta syn spyt nea te pakken krije kind; 'Artzt Mengele' ferstoar yn 1978 yn Brazylje. thumb|279px|It haadkantoar fan it Simon Wiesenthal Sintrum yn [[Los Angeles]]
Simon Wiesenthal Sintrum
Yn 1961 waard yn Wenen it Joadsk Dokumintaasje Sintrum oprjochte, better bekend as it Simon Wiesenthal Sintrum. Dizze joadske minskerjochten-organisaasje wol de holocaust as libben oantinken hâlde.
Earbewizen
Foar syn wurk krige Wiesenthal û.o. de Nederlânske Erasmuspriis, de Amerikaanske Presidential Medal of Freedom en it Frânske Chevalier de la Légion d'Honneur útrikt.
De Kromme Knilles
De Kromme Knilles is in shantykoar út Akkrum. It koar is oprjochte op 6 novimber 1997. De mear as 20 ‘sjongers’ bringe shantys en seemanslieten ûnder lieding fan Piet van den Broeck en wurde begelaat mei akkordeon en lûkharmoanika troch Teake Gras, Sieta Heida, Joke Arends en Jose Jonker.
It koar is neamd nei ien fan de reuzen (de oare wie Manke Meine) dêr't Akkrum syn ûntstean oan te tankjen hat. It krûme wetter tusken Akkrum en it Prinses Margrietkanaal: De Kromme Knilles.
Yn Akkrum trede de ‘sjongers’ jierliks by de Shantydei op, de earste sneon fan septimber. Mar ek op 'Boot Holland' yn Ljouwert foar de bewenners fan Ielannen yn Snits en dy fan Leppehiem. Se wienen ek by it ûntbleatsjen fan ‘de lampekape’ en fan it reuzebyld by Simmer 2000.Der wienen ek optredens op de Fryske Stjerrejûn en it bekende telefyzjeprogram De Wereld Draait Door. It koar brûkt kafee Kromme Knilles ( earder kafee Rorije ) as oefenromte.
By it tsienjierrich bestean ferskynde de CD Home from Sea (2007).
Ferdinand Magellaan
thumb|Ferdinand Magellaan Ferdinand Magellaan (1480 - 27 april 1521) wie in Portugeesk ûntdekkingsreizger. Yn it Portugeesk hjit hy Fernão de Magalhães, yn it Spaansk: Hernando de Magallanes.
Magellaan waard yn in aadlike Portugeeske famylje berne yn Sabrosa en hat ferskeidene tochten makke nei it Fiere Easten. Yn 1510 waard hy befoardere ta kaptein, mar yn 1513 yn Marokko rûn hy ferwûnings op dy't him foar it libben kreupel makken. Hy frege by it Portugeeske keningshûs om in ferheging fan syn útkearings.
Doe't him dat wegere waard gie hy nei de Spaanske kening en helle him oer om in ekspedysje te stypjen om in westlike rûte nei de Molukken te finen. Spanje gong op dit fersyk yn om't de Portugezen de eastlike route kontrolearren.
Untdekkingsreizen
Magellaan sette mei fiif skippen ôf út Sanlucar de Barrameda op 20 septimber 1519 en kaam op 31 maart 1520 oan by de Rio de la Plata. Seis moanne lang bleau hy yn San Julian. Hy oerkaam in oproer en sylde nei de 'strjitte', dy't syn namme krije soe.
thumb|320px|Magellaans reis om de wrâld Nei 38 dagen en 530 kilometer farren kaam hy by de oseaan dy't hy de Stille Oseaan neamde trochdat it wetter sa kalm wie. Trije skippen hiene oant dan, 28 novimber 1520, de tocht folhâlden.
Magellaan ûntduts noch de Marianen en de Filipinen. Op 7 april berikte hy Cebu. Dêr gong hy op 27 april de striid oan mee in lokale hearsker fan it eilân Mactan. Dizze hearsker wegere him te bekearen ta it katolisisme troch Magellaan. Under dizze striid op Mactan sneuvele Magellaan.
Nei him binne de Magelhaenske wolken neamd, twa ljochtsjende wolken fan stjerren dy't satellytstelsels binne fan ús Molkenpaadstelsel.
Golden Oak Ranch
De Golden Oak Ranch is in filmranch by Santa Clarita yn 'e Amerikaanske steat Kalifornje, minder as in oere riden benoarden Los Angeles. De ranch is eigendom fan The Walt Disney Company en foarmet in reuseftige backlot fan 360 ha dy't brûkt wurdt foar de opnamen fan films en tillefyzjesearjes.
Skiednis
It lân fan wat de Golden Oak Ranch wurde soe, waard yn 'e twadde helte fan 'e 1950-er jierren yn 't earstoan pachte troch filmstudio Walt Disney Productions foar Adventures of Spin & Marty, in segmint fan it berneprogramma The Mickey Mouse Club. Yn 1959 waard it lân definityf troch Disney oankocht foar de priis fan $300.000. De namme fan 'e Golden Oak Ranch ferwiisd nei de ûntdekking fan goud yn it gebiet troch in Francisco López, jierren foar de útbraak fan 'e Kalifornyske Goudkoarts.
Bestjoer
De Golden Oak Ranch is yn it bedriuwekonglomeraat fan Disney yndield by Walt Disney Studios Operations (foarhinne en no noch wol bekend as Disney Studio Services), in ôfdieling fan 'e difyzje Walt Disney Studios dy't oer it behear fan studiokompleksen giet. Behalven de Golden Oak Ranch hat dy ôfdieling ek de Walt Disney Studios (Burbank), de Prospect Studios, KABC7 Studio B en Disney Studios Australia op 'e noed.
Fasiliteiten
De Golden Oak Ranch beslacht in oerflak 360 ha. (Mei de oarspronklike oankeap yn 1959 wie mar 127 ha muoid, mar troch letter oankeapen waard de filmranch fierder útwreide.) It grutste part fan 'e Golden Oak Ranch bestiet út gerzige fjilden mei hjir en dêr in klútsje beammen, trochsnien troch twa beekjes. Der is ek in wetterfal. Al ier waarden op 'e ranch ferskate fêste filmsets yn 'e westernstyl boud, en yn 2012 waarden der ek in winkelstrjitte en in wenstrjitte boud. De winkelstrjitte omfiemet 42 winkels, wylst de wenstrjitte út 23 huzen bestiet, dy't allegearre in oare arsjitektoanyske styl hawwe.
Yn maaie 2013 makke Disney bekend dat it bedriuw plannen hie foar de ûntwikkeling fan nochris 23 ha lân fan 'e Golden Oak Ranch. Dêr moat in ultramodern filmstudiokompleks ferrize mei seis nije soundstages en dêropta produksjekantoaren. It kompleks sil "Disney/ABC Studios at The Ranch" komme te hjitten. Yn augustus 2013 waarden de plannen goedkard troch Los Angeles County.
Films
In seleksje fan films dy't alteast foar in diel op 'e Golden Oaks Ranch opnommen binne:
Tillefyzje
In seleksje fan tillefyzjesearjes dy't alteast foar in diel op 'e Golden Oaks Ranch opnommen binne:
Akwadukt
thumb|350px|Romeinsk akwadukt by [[Segovia (stad)|Segovia, Spanje]]
In akwadukt is in brêge foar in wetterrin (rivier, kanaal) of in wetterlieding, wêrby't oare (ferkears)streamen ûnder it wetter troch laat wurde.
Tapassingen
Rom foar it begjin fan de jiertelling waarden akwadukten al brûkt as wichtich ûnderdiel fan yrrigaasjesystemen. Bekend binne ek de grutte Romeinske akwadukten (aqua=water, ducere=liede), dy 't grutte stêden fan drinkwetter foarseagen. Guon dêrfan koenen sa'n 190.000 m3 de dei oerbringe (Chanson, 2000). Yn Rome wurde inkele akwadukten ek hjoeddedei noch foar dat doel brûkt.
Pas letter waarden ek akwadukten boud foar it skipfeartferkear. Yn Fryslân giet it hieltiten om in wei dy't in wetterwei ûnderlân krúst, mar yn oare lannen binne ek befarbere akwadukten boud op it plak wêr't twa wetterwegen mei ferskillende wetterhichtes inoar kruse. Minstens ien fan beide krusende wetterwegen is yn dat gefal dus keunstmjittich. In akwadukt yn in auto(snel)wei hat in soad wei fan in tunnel. It grutte ferskil is dat by in akwadukt de wetterwei troch in betonnen bak streamt, wylst by in tunnel allinnich mar sprake is fan in konstruksje ûnder de oarspronklike bêding troch.
Romeinske akwadukten
Inkele bekende Romeinske akwadukten binne te finen yn:
Akwadukten yn Fryslân
thumb|right|200px|Akwadukt by [[Grou (plak)|Grou]]
Akwadukten yn Nederlân
thumb|200px|It [[Gouwe-akwadukt.]]
Navidukt
In navidukt is ek in akwadukt, mar dan mei in skutslûs yn de wetterrin. It ienige Nederlânske navidukt leit by Inkhuzen yn de Houtribdyk, it Navidukt Krabbersgat.
De Swiepers
De Swiepers is in rekreative badmintonferiening út Akkrum. De feriening is oprjochte op 11 april 1984, it jier dat ek de Sport-en Aktiviteitenhal Utingeradielhal iepene waard. Op 15 april 2010 waard it 25-jierrich bestean fierd mei in reuny.
De klup spilet yn de Utingeradielhal en hat dêr fiif spylfjilden.
Hercules (gymnastykferiening)
Hercules is de gymnastykferiening fan Aldeboarn en Akkrum. De feriening waard oprjochte yn 1913 en fierde yn 2013 it hûndertjierrich bestean mei in reuny.
Der wurdt gymnastike yn de seal fan basisskoalle de Boarne yn Aldeboarn.
Behemoth
Behemoth is in Poalske blackened deathmetalband oprjochte yn 1991 yn Gdańsk. De band brocht yn 1995 syn debútalbum Sventevith (Storming Near the Baltic) út. De teksten fan de band gean benammen oer paganisme, satanisme, godslastering, en skiednis. Behemoth hat alve studio-albums en njoggen live-albums útbrocht.
Skiednis
Behemoth waard yn 1991 oprjochte as in blackmetalband, mei Nergal as sjonger en gistarist, Baal Ravenlock efter de drumkit, en Desecrator as bassist/gitarist. Descrator waard al nei 1992 ferfongen. Yn 1995 kaam harren debútalbum Sventevith (Storming Near the Baltic) út, in kleare blackmetal album. Op it album Grom dat in jier letter útkaam begûn de band al wat te eksperimintearjen mei ynfloeden út oare stilen. Nei dit album kaam drummer Inferno by de band as ferfanging fan Baal Ravenlock. It earste album mei Inferno as drummer Pandemonic Incantations yn 1998 wie ek it album dêr't Behemoth de oerstap makke fan blackmetal nei blackened deathmetal. Fanôf 2003 wurd de besetting fan Behemoth stabyl mei sjonger en gitaris Nergal, bassist Orion en drummer Inferno. Yn 2018 brocht de band syn alfde studio-album I Loved You at Your Darkest út.
Passaazjejild
Passaazjejild is in belesting fan 1667 dy't betelle wurde moast:
Géjanna Buma
Géjanna Buma (Eksmoarre) is in keatster út Boalsert. Se hat mei har maat Afke Hylkema 103 earste prizen wûn.
Jeugd
Yn har bertedoarp Eksmoarre wenne ek Sjouke de Boer dy't ek altyd in soad krânsen oan de muorre hingjen hie. Har earste maten wiene Monique Gjaltema en Alinda Kleefstra. Letter waarden dat Wiesje van der Berg en Sandra Goodijk. Noch wer letter waarden dy ynruile foar Afke Hylkema en Riska Hazenberg.
PC
Yn 1996 wie se ferliezend op de PC, mar de fjouwer jier dêrnei wûnen se de PC. Yn 2001 waard Riska Hazenberg ferfongen troch Wiesje van der Berg. Trije kear PC-winst en dêrnei twa oerwinnings mei Debora Oosterman as foarynse. Har trener wie doe Johannes Brandsma.
List fan planetoïden 6101-6200
Dit is in list fan planetoïden 6101-6200.
Frank Westerman
Frank Martin Westerman (Emmen, 14 novimber 1964) is in Nederlânsk sjoernalist en skriuwer.
Westerman groeide op yn in Nederlânsk-herfoarme húshâlding yn Assen, as soan fan in NAM-yngenieur. Hy studearre Tropyske Kultuertechnyk oan de Lânbou-universiteit Wageningen. Foar syn ôfstudearûndersyk siet er yn 1987 yn Puno yn it suden fan Peru, dêr't hy de pre-Kolumbiaanse yrrigaasjemetoades fan de Aymara yn de Andes bestudearre. Yn dy tiid skreau hy syn earste sjoernalistike reportaazjes.
Yn 1992 waard Westerman korrespondint foar de Volkskrant yn Belgrado. As ferslachjouwer fan NRC Handelsblad besocht hy letter ferskate ynternasjonale brânhurden. Tegarre mei kollega-sjoernalist Bart Rijs wist hy as ienige sjoernalist yn Srebrenica te kommen yn de tiid fan de fal yn 1995. Se schreaunen dêroer it boek 'Het Zwartste Scenario' wêrby't se geheime VN-dokuminten en ynterviews mei bystanders brûkten om de oarlochsjierren fan Srebrenica te rekonstruearjken. Tusken 1997 en 2002 wie Westerman korrespondint foar it NRC Handelsblad yn Moskou.
Regisseur Hans Fels liet him foar syn dokumintêre 'Perfect horse' ynspirearje troch Westermans boek Dier, bovendier út 2010. Yn 2013/2014 presintearre de skriuwer de searje Nederland in 7 overstromingen fan de NTR op NPO 2.
Sûnt 2002 wennet en wurket Frank Westerman as fulltime skriuwer yn Amsterdam en is troud mei sjoernaliste-skriuwster Suzanna Jansen.
Swart boumantsje
It swart boumantsje (Motacilla alba yarrellii) is in fûgel út de famylje fan de boumantsjes. It wurdt meast sjoen as in ûndersoart fan it boumantsje mar somtiden ek wol as in aparte soart (Motacilla yarrellii) om't er dúdlik te ûnderskieden is, ek yn fersprieding, fan it gewoane boumantsje.
Foarkommen
It swarte boumantsje hat in hiele protte fan it boumantsje mar ynstee fan in grize rêch hat er in swarte rêch. Dêrtroch liket er in stik donkerder as it gewoane boumantsje.
Fersprieding
It swart boumantsje komt tige algemien foar yn Grut-Brittanje. Op it festelân fan Europa lit er him einst net sjen. Komselden is der wol ris in eksimplaar yn Nederlân te sjen.
Tjelal ed-Din Rûmy
thumb|right|250px| Grêf fan Tjelal ed-Din Rûmy Mevlâna mausoleum, Konya, Turkije Tjelal ed-Din Rûmy (Turksk: Celalettin-i-Rûmi, sprek út: Tjelaleddin Roemy) (30 septimber 1207 - 17 desimber 1273) wie in dichter en soefy mystikus. Rûmy is ien fan de wichtichste persoanen út de Turkske en Perzyske dichtkeunst. Hy is benammen bekend troch syn religieuze gedichten dêr't er God yn priizget. Yn religieuze fermiddens wurdt er ek wol Maulana of Mevlana neamd, dat "ús master" betsjut. Rûmy is berne yn de stêd Balkh yn de omkriten fan Khorasan, dat doe yn it ryk lei fan de Khwarazmshahs en tsjintwurdich yn Afganistan. Dêrwei ferhuze er nei Tabriz yn Perzje en letter nei Konya yn it hjoeddeistige Turkije. De Khwarazmshahs wienen Turkse hearskers dy't de Perzyske kultuer adoptearre hienen nei it ferfal fan Seljoek yn East-Aazje.
Yn it midsiuwske Konya wie Rûmy de liedende figuer fan de soefybeweging. Syn grêf is noch hieltyd in hillich plak foar syn folgelingen. Hy stifte ûnder oaren de dûnsjende derwisjen, in soefy-oarder fan religieuze dûnsers en muzikanten. By it dûnsjen draaie sy om harren hinne, wêrby't sy meditearje en hieltyd de namme fan God oanroppe.
Gedicht
Immen mei in leech en suver hert
wjerspegelet bylden fan de Unsichtbere.
Hy wurdt yntuïtyf en ken ús djipste gedachten,